ערך זה עוסק בחסידות ירוסלב מגזע רבי שמעון מארליוס. אם התכוונתם לחסידות ירוסלב מגזע בעלז, ראו בשושלת בעלז.
חסידות ירוסלב הייתה חסידות גליציאנית בעיירה ירוסלב. מקים החסידות היה רבי שמעון מארילוס תלמידו של החוזה מלובלין.
רבי שמעון מרילוס היה מגדולי וראשוני תלמידי החוזה מלובלין. היה גם תלמידם של רבי אלימלך מליז'נסק ורבי צבי הירש מרימנוב. לאחר פטירת רבו החוזה נסע גם לחבריו תלמידי החוזה מלובלין. נפטר בט"ז בתשרי תר"י. חיבר ספר בשם "תורת שמעון".
בנו רבי בונים מנחם מנדל מילא את מקומו. חתנו רבי קהת כיהן אף הוא בירוסלב. נפטר ללא בנים. חתן נוסף היה רבי דוד מעטשעד, בנו של רבי אברהם אהרן מקולבוסוף. בן נוסף היה רבי יצחק, חתנו וממלא מקומו של רבי מנשה מרופשיץ. בן נוסף היה רבי נפתלי שכיהן בליטוביסק, מחבר הספר "אילה שלוחה".
רבי שמעון השני מירוסלב, בנו של רבי בונים מנדל מילא את מקום אביו. היה חתנו של רבי שמחה מלנצוט. אחריו כיהנו שלושת בניו. רבי דוד (-תרצ"ח, חתן רבי מנחם מנדל אייכנשטיין מזידיטשוב) ממלא מקום אביו ;רבי אלעזר (חתן רבי חיים יחיאל מדומברובה) שכיהן בברלין כאדמו"ר מירוסלב, גורש על ידי הנאצים לזבנשין ומשם חזר לירוסלב, נרצח בשואה. הוציא את ספרו של סבו "תורת שמעון" ;רבי ישראל לייב חתן רבי משה מקארוב ובזיווג שני חתן רבי אשר ישעיה מזלקובה, כיהן בירוסלב. נרצח בשואה.
בנו של רבי דוד, רבי מנחם מילא את מקום אביו כבחור וסחף אליו המונים. נרצח בשואה.
יצחק אלפסי, החסידות, תל אביב: הוצאת מעריב, 1977, עמ' 168.
↑ שם המשפחה הוא נוטריקון מרבי ישראל ליביי'ס - אבי המשפחה היה רבי ישראל בן לייב.
אוחזר מתוך "https://hamichlol.org.il/w/index.php?title=חסידות_ירוסלב&oldid=618910"
דף זה נערך לאחרונה ב־13:38, 14 במאי 2019.